Kongelig Questhus ble opprinnelig etablert på hjørnet mellom Møllergata og Kirkegata i 1738, men flyttet til Myntgata i 1797, hvoretter det gikk under navnet «Bergstadens Sygehuus». I Myntgata gikk imidlertid bygningsmassen tapt i den store bybrannen i 1810, hvoretter Kongsberg var uten sykehus fram til 1813, da deler av et nybygd sykehus kunne tas i bruk. Ved kongelig resolusjon av 5. august 1816 ble det bestemt at sykehuset skulle overlates Buskerud amt, for en sum av riksdaler. Driften pågikk der fram til i 1893, da «Amtssykehuset», som det da het, ble flyttet til Drammen.